326 NATURAL HISTORY OF SELBORNE 



pena, firmiter injungendo mandamus, quatinus hore canonice, tarn 

 de nocte quam de die, in choro a conventu cantentur; misse 

 quoque de beata Maria et de die, necnon misse alie consuete horis 

 et devocione debitis et cum moderatis pausacionibus celebrentur : 

 nee liceat alicui de conventu ab horis et missis hujusmodi se absen- 

 tare, aut, postquam incepte fuerint, ante complecionem earum ab 

 ipsis recedere quovismodo ; nisi ex causa necessaria vel legitima per 

 priorem vel suppriorem aut alium presidentem loci, ut convenit, 

 approbanda; in quo casu ipsorum omnium consciencias apud 

 altissimum arctius oneramus ; contrarium vero facientes in proximo 

 tune capitulo celebrando absq accepcione qualibet personarum 

 regularem subeant disciplinam ; acrius insuper puniendi si con- 

 tumacia vel pertinacia delinquencium hoc exposcat ; si quis vero 

 post trinam correpcionem debite se non correxerit in premissis, 

 pro singulis vicibus quibus contrarium fecerit ipsum singulis sextis 

 feriis in pane et aqua dumtaxat precipimus jejunare. 



No. II. Item quia in visitacione nostra predicta comperimus 

 evidentur quod silencium, quasi in exilio positum, ad quod juxta 

 regulam S ti - Augustini efficaciter estis astricti, locis et temporibus 

 debitis inter vos minime observatur contra observancias regulares ; 

 Vobis omnibus et singulis firmiter injungendo mandamus, quatinus 

 silencium, prout vos decet, regula supradicta, de cetero locis et 

 temporibus hujusmodi observetis ; a vanis et frivolis colloquiis, sicut 

 decet, vos penitus abstinendo : illos vero, qui silencium hujusmodi 

 in locis predictis non observaverint, animadversione condigna pre- 

 cipimus castigari ; et, si quis tercio super hoc legitime convictus 

 fuerit, preter regularem disciplinam, die, quo debite silencium non 

 tenuerit, pane et servicia dumtaxat et legumine sit contentus. 



No. III. Item quia nonnulli concanonici et confratres prioratus 

 vestri predicti validi atq; sani et in sacerdocio constituti celebra- 

 cionem missarum absq ; causa legitima indebite ac minus voluntarie 

 multociens, ut dicitur, negligunt et omittunt ; fundatorum aliorumq ; 

 benefactorum suorum animas, pro quibus sacrificia offerre tenentur, 

 suffrages nequiter defraudando ; Vobis, ut supra, firmiter injungendo 

 mandamus, quatinus vos omnes et singuli Prioratus predicti con- 

 canonici et confratres in sacerdocio constituti frequenter confiteamini 

 confessoribus per Priorem deputandis; quos quidem confessores 

 discretes et idoneos, prout numerus personarum dicti conventus 

 exigit, per vos dominum Priorem predictum precipimus deputari ; 

 missasque, impedimento cessante legitimo, tam pro vivis quam pro 



